
NÁVRHY
Výbor pre rybárstvo vyzýva Výbor pre kontrolu rozpočtu, aby ako gestorský výbor zaradil do návrhu uznesenia, ktorý prijme, tieto návrhy:
1.	berie na vedomie správu Dvora audítorov o overení ročnej účtovnej závierky Európskej agentúry pre kontrolu rybárstva (ďalej len „agentúra“) za rozpočtový rok 2022, výročnú správu o činnosti agentúry za rok 2022 a analýzu a hodnotenie tejto správy správnou radou agentúry;
2.	vyjadruje spokojnosť s vyhlásením Dvora audítorov, že účtovná závierka agentúry za rok končiaci sa 31. decembra 2021 je v súlade s nariadením o rozpočtových pravidlách Únie a účtovnými pravidlami, ktoré schválil účtovník Komisie; berie na vedomie pripomienky Dvora audítorov týkajúce sa verejného obstarávania, systémov riadenia a kontroly a využívania prenosov;
3.	konštatuje, že rozpočtový rok 2022 bol poznačený zotavením z vplyvov pandémie COVID-19 na predchádzajúce dva rozpočtové roky, pričom rozpočet a zdroje EFCA zároveň naďalej rástli v súvislosti s dodatočnými úlohami a projektmi, ako sa stanovili v jej jednotnom programovom dokumente na rok 2022; poukazuje na to, že vojna na Ukrajine by mohla mať vplyv na uznávanie a oceňovanie niektorých aktív a pasív v súvahe, ako aj na niektoré príjmy a výdavky uznané vo výkaze finančných výsledkov za nasledujúce vykazované obdobia;
4.	konštatuje, že agentúra dostala v roku 2022 zo všeobecného rozpočtu Únie príspevok vo výške 29,34 milióna EUR, čo v porovnaní s rokom 2021 predstavuje zvýšenie o 40 %; poukazuje na to, že agentúra má spomedzi agentúr Únie jeden z najnižších ročných rozpočtov a jeden z najnižších počtov zamestnancov, a to aj po zvýšení plánu pracovných miest;
5.	berie na vedomie, že v rozpočtovom roku 2022 bola agentúra schopná naplniť 95,4 % svojho ročného pracovného programu; konštatuje, že agentúra bola schopná vykonávať svoje operácie a plniť svoj rozpočet podľa plánu, pričom celkové plnenie rozpočtu dosiahlo 99,4 %, pokiaľ ide o záväzky, a 57,8 %, pokiaľ ide o platby, čo je značne nižšia hodnota než v predošlom roku; berie na vedomie vysvetlenie agentúry, že toto zníženie vyplýva najmä z časového rozpätia na sprevádzkovanie troch operačných hliadkovacích plavidiel na kontrolu rybolovu;
6.	pripomína zásadný prínos agentúry k vykonávaniu spoločnej rybárskej politiky (SRP), najmä pokiaľ ide o kontrolu rybárstva a boj proti nezákonnému, nenahlásenému a neregulovanému rybolovu, víta posilnenie prenajatého operačného hliadkovacieho plavidla (OPV) agentúry na vykonávanie kontrol a inšpekcií rybolovu vo vodách Únie a v medzinárodných vodách a na podporu vnútroštátnych orgánov; zdôrazňuje účasť agentúry na významných medzinárodných koalíciách proti nezákonnému rybolovu, ako je operácia PESCAO;
7.	zdôrazňuje, že za kontrolu rybolovných činností sú v prvom rade zodpovedné členské štáty, zatiaľ čo úlohy agentúry majú podporný charakter; zdôrazňuje, že novo prijatá revízia nariadení týkajúcich sa kontroly rybolovu povedie k zvýšeniu pracovného zaťaženia agentúry v oblasti podpory; zdôrazňuje, že je dôležité uvedomiť si, že rastúce záväzky bez dostatočných zdrojov na ich plnenie by boli nekoherentné; zdôrazňuje preto, že agentúra bude v nadchádzajúcich rokoch potrebovať dostatočné finančné a ľudské zdroje;
8.	konštatuje, že agentúra v roku 2022 vykázala 47 592 inšpekcií (na mori a na pevnine), ktoré viedli k zisteniu 5 167 podozrení z porušenia predpisov, čo v porovnaní s rokom 2021 predstavuje zníženie počtu inšpekcií o 11 % a zvýšenie počtu podozrení z porušenia predpisov o 28 %; poukazuje na to, že tento pozorovaný pokles nemusí nevyhnutne súvisieť so znížením kontrolného úsilia členských štátov; vyzýva agentúru, aby poskytla podrobnejšie informácie o dôvodoch týchto zmien; poukazuje na to, že inšpekcie a iné následné činnosti zohrávajú kľúčovú úlohu nielen pri riadnom hospodárení s populáciami rýb, ale aj pri zabezpečovaní rovnakých podmienok pre rybárov z Únie;

9.	v súvislosti s bojom proti nezákonnému, nenahlásenému a neregulovanému rybolovu zdôrazňuje, že agentúra zohráva dôležitú úlohu pri podpore intenzívnejšieho a harmonizovaného uplatňovania zavedených kontrolných systémov EÚ na boj proti nezákonnému rybolovu;
10.	berie na vedomie pretrvávajúcu spoluprácu agentúry aj s Európskou agentúrou pre pohraničnú a pobrežnú stráž (Frontex) a Európskou námornou bezpečnostnou agentúrou (EMSA) v záujme podpory vnútroštátnych orgánov vykonávajúcich úlohy pobrežnej stráže v súlade s článkom 8 nariadenia (EÚ) 2019/473; považuje túto spoluprácu za príklad súčinnosti medzi agentúrami Únie, ktorý by mal inšpirovať agentúry v iných oblastiach; vyzýva agentúru, aby v tejto súvislosti pokračovala vo svojom úsilí, a takisto považuje za vhodné zintenzívniť spoluprácu medzi agentúrou a Európskou environmentálnou agentúrou;
11.	vyzdvihuje úlohu agentúry pri poskytovaní budovania kapacít a odbornej prípravy pre tretie krajiny a kľúčovú úlohu agentúry pri zabezpečovaní rovnakých podmienok pre všetky pobrežné štáty;
12.	konštatuje, že k 31. decembru 2022 bol plán pracovných miest úplne naplnený, pričom zo 77 dočasných zamestnancov povolených v rámci rozpočtu Únie ich bolo vymenovaných 74; berie na vedomie zvýšenie výdavkov na zamestnancov o 2,1 milióna EUR v porovnaní s rokom 2021;
13.	berie na vedomie politiku agentúry zameranú na podporu rovnakého zaobchádzania so zamestnancami a jej cieľ rodovej rovnosti, pokiaľ ide o počty, platové triedy aj úroveň zodpovednosti; vyjadruje poľutovanie nad tým, že ženy predstavujú len 38 % zamestnancov v platovej triede AD 8 alebo vyššej, čo v porovnaní s rokom 2021 nepredstavuje žiadnu zmenu; konštatuje, že je potrebné urobiť viac, aby sa dosiahla parita na úrovni riadenia; opakovane vyzýva agentúru, aby zintenzívnila svoje úsilie, pokiaľ ide o politiku rodovej parity, s cieľom dosiahnuť pokrok smerom k dosiahnutiu parity aj na úrovni riadenia;
14.	zdôrazňuje aj význam vyváženého geografického zastúpenia zamestnancov s cieľom splniť jeden zo základných cieľov Komisie, t. j. byť blízko k občanom a odrážať rozmanitosť členských štátov;
15.	vyzýva agentúru, aby naďalej pravidelne aktualizovala a zverejňovala informácie o príslušných stretnutiach výkonnej riaditeľky a zamestnancov s organizáciami alebo so samostatne zárobkovo činnými osobami zapojenými do tvorby a vykonávania politiky Únie, a to s cieľom zabezpečiť úplnú transparentnosť a dôveru v činnosť agentúry;
16.	navrhuje udeliť výkonnej riaditeľke agentúry absolutórium za plnenie rozpočtu agentúry za rozpočtový rok 2022.




<PathFdR>AD\1295229SK.docx</PathFdR>		PE<NoPE>756.035</NoPE><Version>v05-00</Version>
SK	Zjednotení v rozmanitosti	SK
PE<NoPE>756.035</NoPE><Version>v05-00</Version>	2/8	<PathFdR>AD\1295229SK.docx</PathFdR>
SK
<PathFdR>AD\1295229SK.docx</PathFdR>	8/8	PE<NoPE>756.035</NoPE><Version>v05-00</Version>
		SK
[bookmark: FootprintPageAD]PRÍLOHA: ENTITIES OR PERSONS
FROM WHOM THE RAPPORTEUR HAS RECEIVED INPUT
<FootprintIntro>The rapporteur declares under his exclusive responsibility that he did not receive input from any entity or person to be mentioned in this Annex pursuant to Article 8 of Annex I to the Rules of Procedure.</FootprintIntro>




INFORMÁCIE O PRIJATÍ VO VÝBORE POŽIADANOM O STANOVISKO
	Dátum prijatia
	23.1.2024
	
	
	

	Výsledok záverečného hlasovania
	+:
–:
0:
	24
1
1

	Poslanci prítomní na záverečnom hlasovaní
	Clara Aguilera, João Albuquerque, Pietro Bartolo, Izaskun Bilbao Barandica, Isabel Carvalhais, Maria da Graça Carvalho, Asger Christensen, Rosanna Conte, Rosa D’Amato, Francisco Guerreiro, Anja Haga, Anja Hazekamp, Jan Huitema, Ladislav Ilčić, Pierre Karleskind, Predrag Fred Matić, Francisco José Millán Mon, João Pimenta Lopes, Caroline Roose, Bert-Jan Ruissen, Marc Tarabella, Theodoros Zagorakis

	Náhradníci prítomní na záverečnom hlasovaní
	Gabriel Mato, Cláudia Monteiro de Aguiar, Grace O’Sullivan

	Náhradníci (čl. 209 ods. 7) prítomní na záverečnom hlasovaní
	Christian Doleschal




[bookmark: RollCallPageAD]ZÁVEREČNÉ HLASOVANIE PODĽA MIEN VO VÝBORE POŽIADANOM O STANOVISKO
	24
	+

	ECR
	Ladislav Ilčić, Bert-Jan Ruissen

	NI
	Marc Tarabella

	PPE
	Maria da Graça Carvalho, Christian Doleschal, Anja Haga, Gabriel Mato, Francisco José Millán Mon, Cláudia Monteiro de Aguiar, Theodoros Zagorakis

	Renew
	Izaskun Bilbao Barandica, Asger Christensen, Jan Huitema, Pierre Karleskind

	S&D
	Clara Aguilera, João Albuquerque, Pietro Bartolo, Isabel Carvalhais, Predrag Fred Matić

	The Left
	Anja Hazekamp

	Verts/ALE
	Rosa D'Amato, Francisco Guerreiro, Grace O'Sullivan, Caroline Roose



	1
	-

	The Left
	João Pimenta Lopes



	1
	0

	ID
	Rosanna Conte



Vysvetlenie použitých znakov:
+	:	za
-	:	proti
0	:	zdržali sa hlasovania


image1.png




